smcproject/ml-wiki-sentences huggingface dataset:
കാർഡിയോളജി കമ്മ്യൂണിറ്റി അസോസിയേഷനുകൾ അമേരിക്കൻ കോളേജ് ഓഫ് കാർഡിയോളജി അമേരിക്കൻ ഹാർട്ട് അസോസിയേഷൻ യൂറോപ്യൻ സൊസൈറ്റി ഓഫ് കാർഡിയോളജി ഹാർട്ട് റിഥം സൊസൈറ്റി കനേഡിയൻ കാർഡിയോവാസ്കുലർ സൊസൈറ്റി ഇന്ത്യൻ ഹാർട്ട് അസോസിയേഷൻ നാഷണൽ ഹാർട്ട് ഫൗണ്ടേഷൻ ഓഫ് ഓസ്ട്രേലിയ കാർഡിയോളജി സൊസൈറ്റി ഓഫ് ഇന്ത്യ ജേണലുകൾ ആക്റ്റ കാർഡിയോളജിക്ക അമേരിക്കൻ ജേണൽ ഓഫ് കാർഡിയോളജി അന്നൽസ് ഓഫ് കാർഡിയാക് അനസ്തേഷ്യ കറണ്ട് റിസർച്ച്: കാർഡിയോളജി കാർഡിയോളജി ഇൻ റിവ്യു സർക്കുലേഷൻ സർക്കുലേഷൻ റിസർച്ച് ക്ലിനിക്കൽ ആൻഡ് എക്സ്പിരിമെൻ്റൽ ഹൈപ്പർടെൻഷൻ ക്ലിനിക്കൽ കാർഡിയോളജി EP - യൂറോപേസ് യൂറോപ്യൻ ഹാർട്ട് ജേണൽ ഹാർട്ട് ഹാർട്ട് റിഥം ഇന്റർനാഷണൽ ജേണൽ ഓഫ് കാർഡിയോളജി അമേരിക്കൻ കോളേജ് ഓഫ് കാർഡിയോളജി ജേണൽ പേസിംഗ്, ക്ലിനിക്കൽ ഇലക്ട്രോഫിസിയോളജി ഇന്ത്യൻ ഹാർട്ട് ജേണൽ പ്രശക്തരായ കാർഡിയോളജിസ്റ്റുകൾ റോബർട്ട് അറ്റ്കിൻസ് (1930–2003), അറ്റ്കിൻസ് ഡയറ്റിൻ്റെ പേരിൽ അറിയപ്പെടുന്നുട്ടു യൂജിൻ ബ്രൗൺവാൾഡ് (ജനനം: 1929), ബ്രൗൺവാൾഡ്സ് ഹാർട്ട് ഡിസീസിന്റെയും 1000+ പ്രസിദ്ധീകരണങ്ങളുടെയും എഡിറ്റർ വാലസ് ബ്രിഗ്ഡൻ (1916–2008), കാർഡിയോമയോപ്പതി തിരിച്ചറിഞ്ഞു ആദ്യത്തെ പ്രായോഗിക ഇസിജി നിർമ്മിച്ച ഫിസിയോളജിസ്റ്റാണ് വില്ലെം ഐന്തോവൻ (1860-1927).
ഇലക്ട്രോകാർഡിയോഗ്രാമിന്റെ സംവിധാനം കണ്ടെത്തിയതിന് അദ്ദേഹം 1924 ൽ വൈദ്യശാസ്ത്രത്തിനുള്ള നോബൽ സമ്മാനം നേടി] വെർണർ ഫോർസ്മാൻ (1904-1979), ആദ്യമായി സ്വയം മനുഷ്യ കത്തീറ്ററൈസേഷൻ നടത്തിയതിൻ്റെ പേരിൽ കുപ്രസിദ്ധൻ, ഇതിൻ്റെ പേരിൽ അദ്ദേഹത്തെ ബെർലിനർ ചാരിറ്റ ഹോസ്പിറ്റലിൽ നിന്ന് വിട്ടയച്ചു, തുടർന്ന് ഹാർട്ട് കത്തീറ്ററൈസേഷനും രക്തചംക്രമണവ്യൂഹത്തിലെ പാത്തോളജിക്കൽ മാറ്റങ്ങളും സംബന്ധിച്ച കണ്ടെത്തലുകൾക്ക് 1956 വൈദ്യശാസ്ത്രത്തിനുള്ള നോബൽ സമ്മാനം നേടി.
ആൻഡ്രിയാസ് ഗ്രുയന്റ്സിഗ് (1939–1985), ആദ്യമായി ബലൂൺ ആൻജിയോപ്ലാസ്റ്റി വികസിപ്പിച്ചു വില്ല്യം ഹാർവി (1578–1657), ക്ലോസ്ഡ് സർക്കുലേറ്ററി സിസ്റ്റത്തെക്കുറിച്ച് ആദ്യ വിവരണങ്ങൾ ഉള്ള അനിമലിബസിലെ എക്സർസിറ്റേഷ്യോ അനറ്റോമിക്ക ഡി മോട്ടു കോർഡിസ് എറ്റ് സാങ്കുനിസ് എഴുതി, കൂടാതെ ഫോസ്മാൻ തന്റെ നോബൽ പ്രഭാഷണത്തിൽ ഹാർവി കാർഡിയോളജി സ്ഥാപിച്ചതായി വിവരിച്ചു.
മുറെ എസ്. ഹോഫ്മാൻ (ജനനം: 1924) കൊളറാഡോ ഹാർട്ട് അസോസിയേഷന്റെ പ്രസിഡന്റായി, ഹൃദയാരോഗ്യം പ്രോത്സാഹിപ്പിക്കുന്ന ആദ്യത്തെ ജോഗിംഗ് പ്രോഗ്രാമുകളിലൊന്ന് അദ്ദേഹം ആരംഭിച്ചു.
മാക്സ് ഹോൾസ്മാൻ (1899–1994), സ്വിസ് സൊസൈറ്റി ഓഫ് കാർഡിയോളജിയുടെ സഹസ്ഥാപകൻ, 1952–1955 മുതൽ പ്രസിഡന്റ് സാമുവൽ എ. ലെവിൻ (1891-1966), ലെവിൻസ് സൈൻ എന്നറിയപ്പെടുന്ന മെഡിക്കൽ ചിഹ്നത്തെയും ലെവിൻ സ്കെയിൽ എന്നറിയപ്പെടുന്ന ഹാർട്ട് മർമ്മർ തീവ്രതയുടെ നിലവിലെ ഗ്രേഡിംഗിനെയും തിരിച്ചറിഞ്ഞു.
ഹെൻ‌റി ജോസഫ് ലെവെല്ലിൻ "ബാർണി" മാരിയറ്റ് (1917-2007), ഇസിജി വ്യാഖ്യാനവും പ്രായോഗിക ഇലക്ട്രോകാർഡിയോഗ്രാഫിയും ബെർണാഡ് ലോൺ (ജനനം: 1921), ഡിഫിബ്രില്ലേറ്ററിന്റെ യഥാർത്ഥ ഡവലപ്പർ വോൾഡെമർ മൊബിറ്റ്സ് (1889–1951), "മോബിറ്റ്സ് ടൈപ്പ് I", "മോബിറ്റ്സ് ടൈപ്പ് II" എന്നി രണ്ട് തരം സെക്കൻഡ്-ഡിഗ്രി ആട്രിയോവെൻട്രിക്കുലാർ ബ്ലോക്കിനെ വിവരിച്ചു ജാക്വലിൻ നൂനൻ (ജനനം: 1928), നൂനൻ സിൻഡ്രോം കണ്ടെത്തി.
കൺജനിറ്റൽ ഹൃദ്രോഗത്തിന്റെ പ്രധാന സിൻഡ്രോമിക് കാരണമാണ് ഇത്.
ജോൺ പാർക്കിൻസൺ (1885-1976), വോൾഫ്-പാർക്കിൻസൺ-വൈറ്റ് സിൻഡ്രോമിൻ്റെ പേരിൽ അറിയപ്പെടുന്നു.
പീഡിയാട്രിക് കാർഡിയോളജിയുടെ സ്ഥാപകനും ബ്ലൂ ബേബി സിൻഡ്രോം എന്ന വിഷയത്തിൽ ശ്രദ്ധ ചെലുത്തിയ ഹെലൻ ബി. തൗ സിഗ് (1898-1986) പോൾ ഡഡ്‌ലി വൈറ്റ് (1886-1973), വോൾഫ്-പാർക്കിൻസൺ-വൈറ്റ് സിൻഡ്രോമിൻ്റ  പേരിൽ അറിയപ്പെടുന്നു ലൂയിസ് വോൾഫ് (1898-1972), വോൾഫ്-പാർക്കിൻസൺ-വൈറ്റ് സിൻഡ്രോമിൻ്റെ പേരിൽ അറിയപ്പെടുന്നു കരേൽ ഫ്രെഡറിക് വെൻ‌കെബാച്ച് (1864-1940), 1898 ൽ ടൈപ്പ് I സെക്കൻഡ്-ഡിഗ്രി ആട്രിയോവെൻട്രിക്കുലാർ ബ്ലോക്ക് ആദ്യം വിവരിച്ചു അവലംബം പുറം കണ്ണികൾ അമേരിക്കൻ ഹാർട്ട് അസോസിയേഷൻ
എ. പ്രഭാകരൻ
കേരളത്തിലെ ഒരു സിപിഐഎം പ്രവർത്തകനും പതിനഞ്ചാം കേരള നിയമസഭയിൽ മലമ്പുഴ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് എ. പ്രഭാകരൻ .
2021-ലെ തിരഞ്ഞെടുപ്പിൽ ബിജെപിയിലെ സി കൃഷ്ണകുമാറിനെ 25,734 വോട്ടുകൾക്ക് പരാജയപ്പെടുത്തിയാണ് എ. പ്രഭാകരൻ നിയമസഭയിലേക്ക് എത്തിയത്.
എ. പ്രഭാകരൻ 75,934(46.41%) വോട്ടും സി കൃഷ്ണകുമാർ 50,200(30.68%) വോട്ടും കോൺഗ്രസിൻ്റെ എസ് കെ അനന്തകൃഷ്ണൻ 35,444(21.66%) വോട്ടും നേടി.
കീ ഒകാമി
പാശ്ചാത്യ വൈദ്യശാസ്ത്രത്തിൽ ബിരുദം നേടിയ ആദ്യത്തെ ജാപ്പനീസ് വനിതയാണ് കീ ഒകാമി (കെയ്കോ ഒകാമി- 15 ഓഗസ്റ്റ് 1859 - സെപ്റ്റംബർ 2, 1941) ആദ്യകാലം
1858-ൽ അമോറി പ്രിഫെക്ചറിൽ നിഷിദ കെയ്‌ക്കോ എന്ന പേരിലാണ് കെയ് ഒകാമി ജനിച്ചത്.
അവൾ 1878-ൽ യോക്കോഹാമ ക്യോറിറ്റ്സു ഗേൾസ് സ്കൂളിൽ നിന്ന് ബിരുദം നേടി, തുടർന്ന് സകുറായ് ഗേൾസ് സ്കൂളിൽ കുറച്ചുകാലം ഇംഗ്ലീഷ് പഠിപ്പിച്ചു.
കലാദ്ധ്യാപകനായ ഒകാമി സെൻകിച്ചിറോയെ വിവാഹം കഴിയ്ക്കുകയും അമേരിക്കയിലേയ്ക്ക് കുടിയേറുകയും ചെയ്തു.
സൊസൈറ്റി ഓഫ് ദി പ്രസ്ബിറ്റേറിയൻ ചർച്ച് എന്ന മിഷണറിസ്ഥാപനത്തിന്റെ സഹായത്തോടെ പെൻസിൽവാനിയയിൽ ഉള്ള വനിതാ മെഡിക്കൽ കോളേജിൽ  ഒകാമി പഠനം തുടർന്നു.
നാല് വർഷത്തെ പഠനത്തിനുശേഷം അവർ 1889 ൽ ബിരുദം നേടി.
വൈദ്യശാസ്ത്രബിരുദം നേടിയ ആദ്യത്തെ ആദിമമേരിക്കൻ വനിതയായ സൂസൻ ലാ ഫ്ലെഷെ പിക്കോട് ,സഹപാഠിയാണ് പാശ്ചാത്യ വൈദ്യശാസ്ത്രത്തിൽ ബിരുദം നേടിയ ആദ്യത്തെ ഭാരതീയ വനിതവനിതകളിലൊരാളായ ആനന്ദി ഗോപാൽ ജോഷി യുടെ ഉറ്റ സുഹൃത്തുമായിരുന്നു ഒകാമി.
ജപ്പാനിൽ  ക്രിസ്ത്യൻ മിഷനറി പ്രവർത്തനങ്ങളിലും ഒകാമി പങ്കെടുക്കുകയുണ്ടായി ഔദ്യോഗിക ജീവിതം
ജപ്പാനിലേക്ക് മടങ്ങിയ ശേഷം, തകാകി കനെഹിറോയുടെ ക്ഷണപ്രകാരം കെയ് ഒകാമി ജികെയ് ഹോസ്പിറ്റലിലും (ഇപ്പോൾ ജികെയി യൂണിവേഴ്സിറ്റി സ്കൂൾ ഓഫ് മെഡിസിൻ ഹോസ്പിറ്റൽ) ജോലി ചെയ്തു.
മേജി ചക്രവർത്തി കേയി ഒരു സ്ത്രീയായതിനാൽ അവളുടെ പരിചരണം നിരസിച്ചു.
ഇക്കാരണത്താൽ അവൾ ജോലി രാജിവച്ചു.
തുടർന്ന്, മിനാറ്റോയിലെ അകാസക ടമെയികെയിലെ അവളുടെ വീട്ടിൽ ഒരു ക്ലിനിക്ക് തുറന്നു.
കെയ് ഒകാമി ഗൈനക്കോളജിയിൽ ജോലി ചെയ്യുകയും ക്ഷയരോഗികളെ ചികിത്സിക്കുകയും ചെയ്തു.
പിന്നീട്, അവൾ പ്രാക്ടീസ് അവസാനിപ്പിക്കുകയും അവളുടെ ഭാര്യാസഹോദരൻ കിയോമുനെ സ്ഥാപിച്ച ഷൂയി ഗേൾസ് സ്കൂളിന്റെ വൈസ് പ്രിൻസിപ്പലായി സേവനമനുഷ്ഠിക്കുകയും ചെയ്തു.
( ഷൂയി ഗേൾസ് ജൂനിയർ ആൻഡ് സീനിയർ ഹൈസ്കൂളിന്റെ മുൻഗാമി).
1897-ൽ, ഒരു സുഹൃത്തായ ശ്രീമതി. ട്രൂവുമായി സഹകരിച്ച് അവർ രോഗികളായ സ്ത്രീകൾക്കായി ഒരു ചെറിയ ആശുപത്രി തുറന്നു.
അതേ പരിസരത്ത് അവൾ ഒരു നഴ്സിങ് സ്കൂളും സ്ഥാപിച്ചു.
വളരെക്കുറച്ച് രോഗികൾ മാത്രമുണ്ടായിരുന്നതിനാൽ ഒമ്പത് വർഷത്തിന് ശേഷം ആശുപത്രി അടച്ചുപൂട്ടി.
തുടർന്ന്, സ്തനാർബുദത്തെത്തുടർന്ന് അവൾ വിരമിച്ചു.
↑ "Okami Keiko".
Nihon jinmei daijiten+Plus (in Japanese).
Kōdansha.
Retrieved 7 February 2014.
↑ Hamish Ion (2010).
American Missionaries, Christian Oyatoi, and Japan, 1859-73.
UBC Press.
p. 230.
ISBN 978-0-7748-5899-1 .
↑ Speroff (2003), 109 ↑ JAMA: The Journal of the American Medical Association.
American Medical Association.
p. 455.
↑ ↑ {{ cite book }} :  CS1 maint: location missing publisher ( link ) 1 2 {{ cite news }} : Empty citation ( help ) ↑ ↑
ഗോപാല കൃഷ്ണ ഗോഖലേ ഇംഗ്ലീഷ് വിലാസം https://ml.wikipedia.org/wiki/Gopal_Krishna_Gokhale
ഇന്ത്യൻ സ്വാതന്ത്ര്യസമര നേതാവും മഹാത്മാഗാന്ധിയുടെ രാഷ്ട്രീയഗുരുവുമായ ഗോപാലകൃഷ്ണ ഗോഖലെ ( गोपाल कृष्‍ण गोखले ) ( മേയ് 9 , 1866 – ഫെബ്രുവരി 19 , 1915 ) .
പഴയ ബോംബേ സംസ്ഥാനത്തിൽ രത്നഗിരി ജില്ലയിലുള്ള കോട്ലകിൽ 1866 മേയ് 9 -ന് ജനിച്ചു.
വളരെ ക്ലേശിച്ചു വിദ്യാഭ്യാസം പൂർത്തിയാക്കിയ അദ്ദേഹം സ്കൂൾ അദ്ധ്യാപകനായും കോളേജ് പ്രൊഫസറായും ജോലി നോക്കി.
സർവന്റ്സ് ഓഫ് ഇൻഡ്യാ സൊസൈറ്റി എന്ന സംഘടന അദ്ദേഹം സ്ഥാപിയ്ക്കുകയുണ്ടായി.
ഇന്ത്യയുടെ സ്വാതന്ത്ര്യത്തിനു വേണ്ടി പോരാടുന്നതിനോടൊപ്പം സാമൂഹികിഷ്കരണത്തിനും ഗോഖലെ ഊന്നൽ നൽകി.
ലക്ഷ്യം നേടാനുള്ള പ്രയാണത്തിൽ അഹിംസ എന്ന തത്ത്വത്തേയാണ് അദ്ദേഹം മുറുകെ പിടിച്ചിരുന്നത്.
1866 മെയ് 9ന് പഴയ ബോംബെ പ്രസിഡൻസി സംസ്ഥാനത്തിൽ ഒരു ചിത്പവൻ ബ്രാഹ്മീണകുടുംബത്തിലാണ് ഗോഖലെ ജനിച്ചത്.
വളരെ ദരിദ്രമായ കുടുംബമായിരുന്നു അദ്ദേഹത്തിന്റേത്, എന്നിരിക്കിലും നല്ല ഒരു ജോലി ലഭിക്കുന്നതിനുവേണ്ടി മെച്ചപ്പെട്ട വിദ്യാഭ്യാസം ഗോഖലേക്കു നൽകുവാൻ അദ്ദേഹത്തിന്റെ മാതാപിതാക്കൾ ശ്രദ്ധിച്ചു.
1884 ൽ പ്രശസ്തമായ എൽഫിൻസ്റ്റൺ കോളേജിൽ നിന്നും ഗോഖലെ ബിരുദം സമ്പാദിച്ചു.
അക്കാലഘട്ടത്തിൽ ബിരുദം കരസ്ഥമാക്കിയ അപൂർവ്വം ചില വ്യക്തികളിൽ ഒരാളായിരുന്നു ഗോഖലെ.
ഇംഗ്ലീഷ് ഭാഷാ പഠനത്തിന്റെ ഭാഗമായി പാശ്ചാത്യ ചിന്തകരായ ജോൺ സ്റ്റുവാർട്ട് മിൽ, എഡ്മണ്ട് ബുർക്കെ തുടങ്ങിയവരുടെ ആശയങ്ങളിൽ ആകൃഷ്ടരായി.
ബ്രിട്ടന്റെ കോളനി വാഴ്ചക്കെതിരേ ഗോഖലെ വിമർശനങ്ങളുമായി രംഗത്തെത്തി.
ഇന്ത്യൻ സ്വാതന്ത്ര്യ സമരപ്രസ്ഥാനത്തിന്റെ ആദ്യകാല നേതാക്കളിൽ ഒരാളായിരുന്നു ഗോഖലെ.
1889 ൽ ഗോഖലെ ഇന്ത്യൻ നാഷണൽ കോൺഗ്രസ്സിൽ അംഗമായി.
അക്കാലത്ത് കോൺഗ്രസ്സിൽ ലാലാ ലജ്പത് റായ് , ബിപിൻ ചന്ദ്രപാൽ , ദാദാഭായ് നവറോജി , ആനി ബസന്റ് , ബാല ഗംഗാധര തിലകൻ തുടങ്ങിയ പ്രതിഭകളാണുണ്ടായിരുന്നത്.
ദശകങ്ങളോളം അദ്ദേഹം ഇന്ത്യയുടെ സ്വാതന്ത്ര്യത്തിനു വേണ്ടി പോരാടി.
ഇന്ത്യൻ നാഷണൽ കോൺഗ്രസ്സിന് ഒരു ശക്തമായ നേതൃത്വത്തെ തേടി ഒരിക്കൽ ഐർലണ്ട് സന്ദർശിച്ചു.
അടുത്ത വർഷം ഗോഖലെ ഇന്ത്യൻ നാഷണൽ കോൺഗ്രസ്സിന്റെ ജോയിന്റ് സെക്രട്ടറി പദവിയിലേറി.
ഇതേ സമയം തന്നെ ബാലഗംഗാധരതിലകനും കോൺഗ്രസ്സിന്റെ ജോയിന്റ് സെക്രട്ടറിയായി.
ഇരുവരും തമ്മിൽ പലകാര്യങ്ങളിലും സാമ്യങ്ങളുണ്ടായിരുന്നു.
രണ്ടുപേരും ജനിച്ചത് ചിത്പവൻ ബ്രാഹ്മീണ കുടുംബത്തിലായിരുന്നു, പഠിച്ചത് എൽഫിൻസ്റ്റൺ കോളേജിലും.
ഗണിതശാസ്ത്ര അദ്ധ്യാപകരായി ഇരുവരും ജോലി നോക്കിയിരുന്നു, കൂടാതെ ഡെക്കാൻ എഡ്യൂക്കേഷൻ സൊസൈറ്റിയിലെ പ്രധാന അംഗങ്ങളുമായിരുന്നു ഇരുവരും.
ഇരുവരുടേയും വീക്ഷണകോണുകൾ എന്നാൽ വ്യത്യസ്തങ്ങളായിരുന്നു.
സെർവന്റ്സ് ഓഫ് ഇന്ത്യാ സൊസൈറ്റി
സെർവന്റ്സ് ഓഫ് ഇന്ത്യാ സൊസൈറ്റി1905 ൽ ഗോഖലെ ഇന്ത്യൻ നാഷണൽ കോൺഗ്രസ്സിന്റെ പ്രസിഡന്റായി തിരഞ്ഞെടുക്കപ്പെട്ടു.
കോൺഗ്രസ്സിന്റെ പരമോന്നതപദവിയിലെത്തിയ അദ്ദേഹം സെർവന്റ്സ് ഓഫ് ഇന്ത്യാ സൊസൈറ്റി എന്ന സംഘടനയ്ക്കു രൂപംകൊടുത്തു.
ഭാരതത്തിലെ വിദ്യാഭ്യാസരീതിയുടെ പരിഷ്കരണം ആയിരുന്നു ഈ സംഘടനയുടെ ഉദ്ദേശം.
വിദ്യാഭ്യാസപരമായി ഉയർന്ന നിലവാരം പുലർത്തുന്ന ഒരു യുവതലമുറക്കു മാത്രമേ ഭാരതത്തെ അടിമത്തത്തിൽ നിന്നും മോചിപ്പിക്കാൻ കഴിയൂ എന്ന് ഗോഖലെ ഉറച്ചു വിശ്വസിച്ചിരുന്നു.
നിലവിലുള്ള വിദ്യാഭ്യാസസംസ്കാരം ഈ ലക്ഷ്യം നേടാൻ  അപര്യാപ്തമാണെന്നും എന്നാൽ സെർവന്റ്സ് ഓഫ് ഇന്ത്യാ സൊസൈറ്റിക്ക് ആ കുറവ് നികത്താൻ കഴിയുമെന്നും ഗോഖലേക്ക് വിശ്വാസമുണ്ടായിരുന്നു.
ബ്രിട്ടീഷ് സർക്കാരിലെ പങ്കാളിത്തം
ഒരു സാമൂഹിക പരിഷകർത്താവായാണ് ഗോഖലെ ആദ്യം അറിയപ്പെട്ടിരുന്നത്.
ഇത്തരം സാമൂഹിക മാറ്റങ്ങൾ ത്വരിതഗതിയിൽ സംഭവിക്കണമെങ്കിൽ ബ്രിട്ടീഷ് സർക്കാരിന്റെ ഉള്ളിൽ നിന്നേ സാധിക്കൂകയുള്ളു എന്ന് ഗോഖലേക്കറിയാമായിരുന്നു.
അതുകൊണ്ടു തന്നെ അദ്ദേഹം ബ്രിട്ടീഷ് ഭരണത്തിൽ ഭാഗഭാക്കാൻ ആകാൻ ആഗ്രഹിച്ചു.
1899 ൽ ബോംബെ ലെജിസ്ലേറ്റീവ് കൗൺസിലിലേക്ക് തിരഞ്ഞെടുക്കപ്പെട്ടു.
22 മെയ് 1903 ൽ ബോംബെ പ്രവിശ്യയെ പ്രതിനിധീകരിച്ച് കൗൺസിൽ ഓഫ് ഇന്ത്യയിലേക്കും തിരഞ്ഞെടുക്കപ്പെട്ടു.
ഇംപീരിയൽ ലെജിസ്ലേറ്റീവ് കൗൺസിലിലേക്കും അദ്ദേഹം തിരഞ്ഞെടുക്കപ്പെട്ടിട്ടുണ്ട്, ഈ കാലയളവിൽ സാമ്പത്തിക കാര്യങ്ങളിലുള്ള അറിവ് അദ്ദേഹത്തിന് ധാരാളം പെരുമ നേടിക്കൊടുത്തു.
ഗോഖലേയുടെ അറിവും, പെരുമാറ്റവും എല്ലാം ഇദ്ദേഹത്തിന് കമ്പാനിയൻ ഓഫ് ഓർഡർ  ഓഫ് ദ ഇന്ത്യൻ എംപയർ എന്ന സ്ഥാനത്തിനർഹനാക്കി.
ഗാന്ധിയുടേയും, ജിന്നയുടേയും മാർഗ്ഗദർശി
മഹാത്മാഗാന്ധിയുടെ രാഷ്ട്രീയഗുരുവായി ഗോഖലെ അറിയപ്പെടുന്നു.
1912 ൽ ഗാന്ധിയുടെ ക്ഷണപ്രകാരം ഗോഖലെ ദക്ഷിണാഫ്രിക്ക ok
സന്ദർശിച്ചിരുന്നു.
ദക്ഷിണാഫ്രിക്കയിൽ നിന്നും തിരിച്ചെത്തിയ ഗാന്ധിക്ക് രാഷ്ട്രീയത്തിലേക്കുള്ള വഴികാട്ടിയായത് ഗോഖലെ ആണെന്ന ഗാന്ധി തന്റെ ആത്മകഥയിൽ രേഖപ്പെടുത്തിയിരിക്കുന്നു.
ഗാന്ധി തന്റെ ഗുരുവിനെ കണ്ടെത്തിയത് ഗോഖലെയിൽ ആയിരുന്നു.
ഗോഖലേയുടെ നല്ല ഗുണങ്ങൾ ഗാന്ധിജിയെ അദ്ദേഹത്തിന്റെ ആരാധകനാക്കി.
പാശ്ചാത്യരുടെ സംസ്കാരത്തോടുള്ള ഗോഖലെയുടെ അടുപ്പം ഗാന്ധിജിക്ക് താൽപര്യമില്ലായിരുന്നു, അതുകൊണ്ടാവണം ഗോഖലെയുടെ സെർവന്റ്സ് ഓഫ് ഇന്ത്യാ സൊസൈറ്റിയിൽ ഗാന്ധി അംഗമായിരുന്നില്ല.
പാകിസ്താന്റെ പിതാവ് എന്നറിയപ്പെടുന്ന മുഹമ്മദാലി ജിന്നയുടേയും മാർഗ്ഗദർശിയായി ഗോഖലെ കണക്കാക്കപ്പെടുന്നു.
ജിന്നയെ മുസ്ലിം ഗോഖലെ എന്നുവരെ വിളിച്ചിരുന്നു.
ഗോഖലെയുടെ ചിന്തകൾ തന്നെ സ്വാധീനിച്ചിരുന്നുവെന്ന് ആഗാഖാനും തന്റെ ആത്മകഥയിൽ രേഖപ്പെടുത്തിയിരിക്കുന്നു.
ജീവിതത്തിന്റെ അവസാന നാളുകളിൽ ഗോഖലെ രാഷ്ട്രീയത്തിൽ സജീവമായിരുന്നു.
ഇതുമായി ബന്ധപ്പെട്ട് അദ്ദേഹം ധാരാളം യാത്രകൾ നടത്തിയിരുന്നു.
1912 ൽ അദ്ദേഹം ദക്ഷിണാഫ്രിക്ക് സന്ദർശിച്ചു.
സെർവന്റ്സ് ഓഫ് ഇന്ത്യാ സൊസൈറ്റിയുടെ പ്രവർത്തനങ്ങളിൽനിന്നും അദ്ദേഹത്തിനു ഒഴിഞ്ഞുമാറാൻ കഴിയുമായിരുന്നില്ല.
19 ഫെബ്രുവരി 1915 ന് തന്റെ 49 ആമത്തെ വയസ്സിൽ ഗോഖലെ അന്തരിച്ചു.
Gopal Krishna Gokhale എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഹ്യ ലിങ്കുകൾ {{ cite encyclopedia }} : Cite has empty unknown parameters: | HIDE_PARAMETER4= , | HIDE_PARAMETER2= , | HIDE_PARAMETER8= , | HIDE_PARAMETER5= , | HIDE_PARAMETER7= , | HIDE_PARAMETER10= , | HIDE_PARAMETER6= , | HIDE_PARAMETER9= , | HIDE_PARAMETER11= , | HIDE_PARAMETER1= , and | HIDE_PARAMETER3= ( help )
കൃഷ്ണപ്രസാദ് ഭട്ടറായ്
കൃഷ്ണ പ്രസാദ് ഭട്ടറായ്  ( നേപ്പാളി : കൃഷ്ണപ്രസാദ് ഭട്ടറായ്; 13 ഡിസംബർ 1924 – 4 മാർച്ച് 2011) നേപ്പാളിലെ ഒരു രാഷ്ട്രീയ നേതാവായിരുന്നു കിഷുൻജി എന്നും അറിയപ്പെടുന്നത്.
നേപ്പാളിനെ സമ്പൂർണ്ണ രാജവാഴ്ചയിൽ നിന്ന് ജനാധിപത്യ ബഹുകക്ഷി സമ്പ്രദായത്തിലേക്ക് മാറ്റുന്നതിൽ ഉൾപ്പെട്ട പ്രധാന നേതാക്കളിൽ ഒരാളായിരുന്നു അദ്ദേഹം.
ജന-ആന്ദോളൻ എന്നറിയപ്പെടുന്ന ഒരു ജനകീയ ജനാധിപത്യ പ്രസ്ഥാനത്തിന് ശേഷം 1990 ഏപ്രിലിൽ കൃഷ്ണപ്രസാദ് ഭട്ടറായ് നേപ്പാളിന്റെ പ്രധാനമന്ത്രിയായി .
കൃഷ്ണപ്രസാദ് ഭട്ടറായ് രണ്ടുതവണ നേപ്പാളിന്റെ പ്രധാനമന്ത്രിയായിരുന്നു, ഒരിക്കൽ 1990 ഏപ്രിൽ 19 മുതൽ 1991 മെയ് 26 വരെ ഇടക്കാല സർക്കാരിന്റെ തലവനായിരുന്നു, തുടർന്ന് 1999 മെയ് 31 മുതൽ 2000 മാർച്ച് 22 വരെ തിരഞ്ഞെടുക്കപ്പെട്ട പ്രധാനമന്ത്രിയായി.
1976 ഫെബ്രുവരി 12 മുതൽ ഏകദേശം 26 വർഷം നേപ്പാളി കോൺഗ്രസിന്റെ മറ്റൊരാൾക്ക്‌ പകരമായി ജോലിചെയ്യുന്ന പ്രസിഡന്റായിരുന്നു കൃഷ്ണപ്രസാദ് ഭട്ടറായ് .
1988-ൽ പാർട്ടിയുടെ പ്രസിഡന്റ് സ്ഥാനത്തേക്ക് തിരഞ്ഞെടുക്കപ്പെട്ടു.
1992 വരെ അദ്ദേഹം ആ സ്ഥാനം വഹിച്ചു.
നേപ്പാളിലെ ജനാധിപത്യ പ്രസ്ഥാനത്തിന്റെ തുടക്കം മുതൽ അദ്ദേഹം അതിൽ പങ്കെടുത്തു.
അദ്ദേഹം ഇടക്കാല പ്രധാനമന്ത്രിയായിരിക്കെ നേപ്പാളിന്റെ ഭരണഘടന (1990) പ്രഖ്യാപിക്കപ്പെട്ടു.
1990-ൽ നേപ്പാൾ രാഷ്ട്രീയ ചരിത്രത്തിലെ നാഴികക്കല്ലായ പാർലമെന്റ് തിരഞ്ഞെടുപ്പ് വിജയകരമായി നടത്തിയതിന്റെ ബഹുമതിയും അദ്ദേഹത്തിനുണ്ട്.
ചെറുപ്പത്തിൽ കൃഷ്ണപ്രസാദ് ഭട്ടറായ് ഒരു പത്രപ്രവർത്തകനായിരുന്നു .
സോവിയറ്റ് യൂണിയനിലെ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറി നികിത ക്രൂഷ്ചേവിനെ അഭിമുഖം നടത്തിയ വിദേശ പത്രപ്രവർത്തകരിൽ ഒരാളായിരുന്നു അദ്ദേഹം.
നേപ്പാളിലെ ആദ്യത്തെ ജനാധിപത്യ പ്രസ്ഥാനം ഭട്ടറായ്
നൂറ്റാണ്ടുകളായി പുറംലോകത്ത് നിന്ന് ഒറ്റപ്പെട്ടുപോയ ഒരു സമൂഹത്തെ പരിവർത്തനം ചെയ്യാൻ ലക്ഷ്യമിട്ട് നേപ്പാൾ രാഷ്ട്രീയ വ്യവസ്ഥയെ നവീകരിക്കാനുള്ള നീണ്ട പോരാട്ടത്തിൽ ഭട്ടറായ്  പങ്കെടുത്തിരുന്നു.
റാണ രാജവംശത്തിന്റെ 104 വർഷത്തെ ഭരണം അവസാനിപ്പിക്കാനാണ് അദ്ദേഹം രാഷ്ട്രീയം ആരംഭിച്ചത്.
നേപ്പാളി കോൺഗ്രസിന്റെ ബൈർഗാനിയ കോൺഫറൻസ് (1950 സെപ്റ്റംബർ 26-27) തുടങ്ങി വച്ച റാണ സ്വേച്ഛാധിപത്യത്തെ അട്ടിമറിക്കാനുള്ള 1950-ലെ രാഷ്ട്രീയ പ്രസ്ഥാനത്തിൽ  ഗൂർഖ ജില്ലയിൽ പോരാടിയിരുന്ന ഒരു സായുധ ഗ്രൂപ്പായ കോൺഗ്രസ് മുക്തി സേനയുടെ ചുമതല അദ്ദേഹത്തിനായിരുന്നു.
അദ്ദേഹം സ്ഥാപക അംഗമായിരുന്ന നേപ്പാളി കോൺഗ്രസാണ് ഈ സായുധ പോരാട്ടത്തിന് തുടക്കമിട്ടത്.
നേപ്പാളി കോൺഗ്രസിന്റെ സായുധ വിപ്ലവത്തെ പ്രവാസത്തിലായിരുന്ന ത്രിഭുവൻ രാജാവും ഇന്ത്യൻ , ബർമീസ് സോഷ്യലിസ്റ്റുകളും പിന്തുണച്ചു .
സായുധ വിപ്ലവം ആത്യന്തികമായി റാണ രാജവംശത്തിന്റെ 104 വർഷത്തെ ഭരണത്തിന് 1951 ഫെബ്രുവരി 18 ന് (ഫാൽഗുൻ 7, 2007 BS) അന്ത്യം കുറിച്ചു.
ഈ ദിവസം നേപ്പാളിൽ ജനാധിപത്യ ദിനമായി ആഘോഷിക്കപ്പെടുന്നു, നേപ്പാളിൽ അത് ഒരു പൊതു അവധിയാണ്.
1959-ലെ ആദ്യ പാർലമെന്റ് തിരഞ്ഞെടുപ്പിന് ശേഷം, 36-ആം വയസ്സിൽ പാർലമെൻ്റിലേക്ക്,  തിരഞ്ഞെടുക്കപ്പെട്ട അംഗമായിരുന്നില്ലെങ്കിലും അദ്ദേഹം പാർലമെന്റിന്റെ അധോസഭയുടെ സ്പീക്കറായി.
1960-ലെ ഭരണ അട്ടിമറിക്ക് ശേഷം, സുന്ദരിജൽ സൈനിക തടങ്കൽപ്പാളയത്തിൽ എട്ട് വർഷത്തോളം കൃഷ്ണപ്രസാദ് ഭട്ടറായിയെ വിചാരണ ചെയ്യാതെ തടവിൽ പാർപ്പിച്ചു.
1976 ഫെബ്രുവരി 12-ന് (ഫാൽഗുൻ 1, 2025 BS) അന്നത്തെ നേപ്പാളി കോൺഗ്രസ്സ് പാർട്ടി മേധാവി ആയിരുന്ന ജനനായക് ബി.പി. കൊയ്റാള, കൃഷ്ണപ്രസാദ് ഭട്ടറായിയെ പാർട്ടിയുടെ മറ്റൊരാൾക്ക്‌ പകരമായി ജോലിചെയ്യുന്ന പ്രസിഡന്റായി നിയമിച്ചു.
25 വർഷത്തിലേറെ ഈ പദവി വഹിച്ച അദ്ദേഹം നേപ്പാളിലെ ജനാധിപത്യ പ്രസ്ഥാനത്തിലെ പ്രധാന വ്യക്തിയായിരുന്നു.
1992 ജനുവരിയിൽ (ഫാൽഗുൻ 2049 ബിഎസ്) നടന്ന നേപ്പാളി കോൺഗ്രസിന്റെ എട്ടാമത് ദേശീയ സമ്മേളനം അദ്ദേഹത്തെ നേപ്പാളി കോൺഗ്രസിന്റെ പ്രസിഡന്റായി തിരഞ്ഞെടുത്തു.
1990കളിലെ ജനാധിപത്യ പ്രസ്ഥാനത്തിനു ശേഷം ഇടക്കാല സർക്കാർ
1990 ലെ പീപ്പിൾസ് മൂവ്‌മെന്റ് / ജന ആന്ദോളന് ശേഷം രാജ്യത്ത് ജനാധിപത്യം കൊണ്ടുവന്നതിന് ശേഷം ഭട്ടറായി ഇടക്കാല ഗവൺമെന്റിന്റെ പ്രധാനമന്ത്രിയായിരുന്നു, ഇത് 30 വർഷത്തെ പഞ്ചായത്ത് സർക്കാരിനും നേപ്പാളിലെ സമ്പൂർണ്ണ രാജവാഴ്ചയ്ക്കും അന്ത്യം കുറിച്ചു.
വലിയ പ്രശ്‌നങ്ങളൊന്നുമില്ലാതെ സമ്പൂർണ രാജവാഴ്ചയിൽ നിന്ന് ബഹുകക്ഷി ജനാധിപത്യത്തിലേക്ക് ഭട്ടറായി രാജ്യത്തെ മാറ്റി.
നേപ്പാളിന്റെ ഭരണഘടന (1990) പ്രഖ്യാപിക്കപ്പെടുമ്പോൾ അദ്ദേഹം പ്രധാനമന്ത്രിയായിരുന്നു, 30 വർഷത്തിനിടെ ആദ്യത്തെ ബഹുകക്ഷി തിരഞ്ഞെടുപ്പ് വിജയകരമായി നടത്തി.
ജനകീയനായ നേതാവായിരുന്ന അദ്ദേഹം തെരഞ്ഞെടുപ്പിൽ വളരെ ചെറിയ ഭൂരിപക്ഷത്തിൽ പരാജയപ്പെട്ടു.
1999 മെയ് മുതൽ 2000 മാർച്ച് വരെ അദ്ദേഹം വീണ്ടും പ്രധാനമന്ത്രിയായി.
1990 മുതൽ 1991 വരെയും 1999 ൽ പ്രധാനമന്ത്രിയായിരിക്കെ ഹ്രസ്വകാലവും അദ്ദേഹം വിദേശകാര്യ വകുപ്പും വഹിച്ചു.
നേപ്പാളി കോൺഗ്രസ് പാർട്ടിയുടെ സ്ഥാപക അംഗവും മുൻ പ്രസിഡന്റുമായിരുന്നു.
കുടുംബവും വ്യക്തിജീവിതവും
അദ്ദേഹത്തിന്റെ പൂർവ്വിക കുടുംബം രാഷ്ട്രീയ സ്വാധീനമുള്ള ഗൂർഖ ജില്ലയിൽ നിന്നുള്ളവരാണ്.
ഇതേ ജില്ലയിൽ നിന്നാണ് പിന്നീട്  പ്രധാനമന്ത്രി ആയ ബാബുറാം ഭട്ടറായ് രാഷ്ട്രീയത്തിലേക്ക് കടന്നു വന്നത്.
കൃഷ്ണപ്രസാദ് ഭട്ടറായ് ഒരിക്കലും വിവാഹം കഴിച്ചില്ല.
കൃഷ്ണപ്രസാദ് ഭട്ടറായ് ഒരു ഹിന്ദു ബ്രാഹ്മണനായിരുന്നു , ഭഗവദ്ഗീത പാരായണം ചെയ്യാൻ വളരെ ഇഷ്ടമായിരുന്നു.
അദ്ദേഹം മതവിശ്വാസിയും വിശുദ്ധനും ഉറച്ച വിശ്വാസങ്ങളിൽ ഉറച്ചുനിൽക്കുന്നവനുമായിരുന്നു, അതിനായി പൊതുജനങ്ങൾ അദ്ദേഹത്തെ സന്ത് ( സദ്ഗുണസമ്പന്നൻ ) എന്ന് വിളിച്ചിരുന്നു.
കക്ഷി രാഷ്ട്രീയം
അടുത്ത കാലം വരെ, നേപ്പാളി കോൺഗ്രസിന്റെ ഇരു വിഭാഗങ്ങളും, ഗിരിജ പ്രസാദ് കൊയ്രാളയുടെ നേപ്പാളി കോൺഗ്രസും, ഷേർ ബഹാദൂർ ദ്യൂബയുടെ നേപ്പാളി കോൺഗ്രസും (ഡെമോക്രാറ്റിക്) കൃഷ്ണപ്രസാദ് ഭട്ടറായ് തങ്ങളുടെ പക്ഷത്താണെന്ന് അവകാശപ്പെട്ടിരുന്നുവെങ്കിലും അദ്ദേഹത്തിന്റെ അനുഭാവം തുടക്കം മുതൽ ദ്യൂബയോടായിരുന്നു.
രണ്ട് കോൺഗ്രസ് പാർട്ടികളും അദ്ദേഹത്തെ ലളിത്പൂർ ജില്ലയിൽ നിന്ന് മഹാ സമിതി അംഗമായി (ജനറൽ കൺവെൻഷൻ അംഗം) തിരഞ്ഞെടുത്തു.
രണ്ട് വിഭാഗങ്ങളും വീണ്ടും ഒന്നിച്ചതിന്റെ പിറ്റേന്ന് 2007 സെപ്റ്റംബർ 26-ന് നേപ്പാളി കോൺഗ്രസുമായുള്ള ബന്ധം വിച്ഛേദിച്ചതായി കൃഷ്ണപ്രസാദ് ഭട്ടറായ്  പ്രഖ്യാപിച്ചു.
ഏകീകൃത നേപ്പാളി കോൺഗ്രസിന്റെ റിപ്പബ്ലിക്കനിസത്തിലേക്കുള്ള നീക്കമാണ് കൃഷ്ണപ്രസാദ് ഭട്ടറായിയുടെ തീരുമാനത്തിന് പ്രേരണയായത്.
2011 മാർച്ച് 4 ന് കാഠ്മണ്ഡുവിലെ നോർവിക് ഇന്റർനാഷണൽ ഹോസ്പിറ്റലിൽ വെച്ച് ഭട്ടതിരി അന്തരിച്ചു.
നേപ്പാളി കോൺഗ്രസിന്റെ ജീവിച്ചിരിക്കുന്ന അവസാനത്തെ സ്ഥാപക നേതാവായിരുന്നു അദ്ദേഹം.
രാത്രി 11.26ഓടെയാണ് മരണം സംഭവിച്ചതെന്ന് ആശുപത്രി അധികൃതർ അറിയിച്ചു.
മൂന്നാഴ്ചയായി ഭട്ടതിരി ആശുപത്രിയിൽ ഗുരുതര പരിചരണ വിഭാഗത്തിലായിരുന്നു.
വിട്ടുമാറാത്ത ബ്രോങ്കൈറ്റിസ്, വിട്ടുമാറാത്ത വൃക്കസംബന്ധമായ അസുഖങ്ങൾ, ഹൃദയസ്തംഭനം എന്നിവയാൽ ബുദ്ധിമുട്ടുകൾ അനുഭവിച്ച അദ്ദേഹം നൂറു വയസ്സ് വരെ ജീവിക്കുമെന്ന് മരണത്തിനു മുന്നെ പറഞ്ഞിരുന്നു.
അവാർഡുകൾ 2021-ൽ നേപ്പാൾ പ്രസിഡന്റിൽ നിന്നുള്ള നേപ്പാൾ രത്ന അവാർഡ് (മരണാനന്തരം) റഫറൻസുകൾ ബാഹ്യ ലിങ്കുകൾ നേപ്പാളി കോൺഗ്രസ് പാർട്ടിയുടെ വെബ്സൈറ്റ് Archived 2013-09-21 at the Wayback Machine .
ഫേസ്ബുക്ക് RIP പേജ്
സി.പി. അച്യുതമേനോൻ ഇംഗ്ലീഷ് വിലാസം https://ml.wikipedia.org/wiki/C.
P._Achutha_menon
ആദ്യകാല മലയാള സാഹിത്യ നിരൂപകനും വിദ്യാവിനോദിനി സാഹിത്യമാസികയുടെ പത്രാധിപരുമായിരുന്നു സി.പി.അച്യുതമേനോൻ (1863-1937).
സി.അച്യുതമേനോൻ എന്നും സി.പി.അച്യുതമേനോൻ എന്നും അറിയപ്പെടുന്ന ചങ്ങരം‌പൊന്നത്ത് അച്യുതമേനോന്റെ ജനനം 1863ൽ തൃശ്ശൂരിലാണ്.
പിതാവ് വടക്കേക്കുറുപ്പത്ത് കുഞ്ഞ‌ൻ‌മേനോൻ,മാതാവ് ചങ്ങരം‌പൊന്നത്ത് പാർ‌വ്വതിയമ്മ.
ഇദ്ദേഹത്തിന്റെ പിതാമഹൻ പാലിയത്ത് ഗോവിന്ദൻ വലിയച്ചൻ, വേലുത്തമ്പി ദളവയോടൊപ്പം ബ്രിട്ടീഷുകാരോട് പൊരുതിയ കൊച്ചി ദിവാൻ ആയിരുന്നു.
1937 ൽ മരണം.
മദിരാശി പച്ചയ്യപ്പാസ് കോളേജിലെ മലയാളം പണ്ഡിതനായിട്ടാണ് ഇദ്ദേഹത്തിന്റെ ഔദ്യോഗികജീവിതം ആരംഭിക്കുന്നത് .1886 മുതൽ കൊച്ചിസർക്കാരിന്റെ കീഴിൽ സേവനമാരംഭിച്ചു.
അന്നത്തെ ദിവാനായിരുന്ന തോട്ടയ്ക്കാട്ട് ഗോവിന്ദമേനോൻ സംസ്ഥാനവ്യാപകമായി മലയാളവിദ്യാലയങ്ങളുടെ ശൃംഖല ആരംഭിച്ചപ്പോൾ അതിനായി രൂപവത്കരിയ്ക്കപ്പെട്ട വിദ്യാഭ്യാസവകുപ്പിന്റെ തലവനായി നിയമിതനായി.
വിവിധ കർമ്മമേഖലകളിൽ ഉയർന്നപദവികൾ വഹിച്ച ഇദ്ദേഹത്തിന്റെ പ്രബന്ധങ്ങളും റിപ്പോർട്ടുകളും സാമൂഹ്യ-സാമ്പത്തികരംഗങ്ങളിലെ പ്രശ്നങ്ങൾ ഉയർത്തിക്കാട്ടുന്നവയാണ്.
കൊച്ചിയിലെ
ശിലാശാസനങ്ങളെപ്പറ്റിയുള്ള പഠനം, വ്യവസായപരിഷ്കരണ റിപ്പോർട്ട്, ഇൻഡസ്ട്രിയൽ സ്ക്കൂളുകളുടെ സ്ഥാപനം, ദേവസ്വം ഏകീകരിക്കുന്നതിനെപ്പറ്റിയുള്ള റിപ്പോർട്ട്, കുടിയായ്മ റിപ്പോർട്ട്, ലാന്റ് റവന്യു മാന്വൽ, എൻജിനീയറിങ്ങ് ഡിപ്പാർട്ടുമെന്റ് കോഡ്, വില്ലേജ് ഉദ്യോഗസ്ഥന്മാർക്കുവേണ്ടിയുള്ള നിർദ്ദേശങ്ങൾ, കൊച്ചിൻ സ്റേറ്റുമാന്വൽ ഇവയൊക്കെ
അദ്ദേഹത്തിന്റെ സൃഷ്ടികളാണ്.
പുരോഗമനചിന്താഗതിക്കാരനായ ഇദ്ദേഹം സ്ത്രീ വിദ്യാഭ്യാസത്തിൽ അതീവശ്രദ്ധ പുലർത്തിയിരുന്നു.
തന്റെ ഭരണകാലത്ത് പെൺ‌കുട്ടികൾക്കുള്ള സ്കൂൾ ഫീസ് നിർത്തലാക്കി എന്നത് ഇതിനൊരുദാഹരണമാണ്.
കൊച്ചിയിലെ ആദ്യത്തെ നിയമനിർമ്മാണ സഭയിൽ അംഗവുമായിരുന്ന സി.പി. അച്യുതമേനോൻ മുളങ്കുന്നത്ത് കാവ് മണ്ഡലത്തിൽ നിന്നാണ് അദ്ദേഹം തെരഞ്ഞെടുക്കപ്പെട്ടത്.
1912 ൽ തന്റെ അമ്പതാമത്തെ വയസ്സിൽ  സി.പി.ഔദ്യോഗിക ജീവിതത്തിൽ നിന്നു വിരമിച്ചു.
1890ൽ ആണ് ഇദ്ദേഹം പത്രാധിപരായി ' വിദ്യാവിനോദിനി ' എന്ന സാഹിത്യമാസിക തൃശ്ശൂരിൽ നിന്നും പുറത്തിറങ്ങിയത്.
ഈ മാസികയിൽ പുസ്തകനിരൂപണരൂപത്തിൽ എഴുതപ്പെട്ട ഇദ്ദേഹത്തിന്റെ ലേഖനങ്ങളാണ് മലയാളനിരൂപണരംഗത്ത് ആദ്യമായി ഖണ്ഡനനിരൂപണം തുടങ്ങിവെച്ചത്.
ഭാരതീയവും പാശ്ചാത്യവുമായ നിരൂപണസങ്കല്പങ്ങൾ സമന്വയിക്കപ്പെട്ട നിരൂപണാദർശമാണ് അച്യുതമേനോന്റെ സവിശേഷത.
സുകുമാർ അഴീക്കോട് തന്റെ മലയാളസാഹിത്യവിമർശനം എന്ന ഗ്രന്ഥത്തിൽ ഇദ്ദേഹത്തെ കുറിച്ച് ഇപ്രകാരം അഭിപ്രായപ്പെടുന്നു.
എന്തെന്നാൽ,പിൽക്കാലത്ത് ഉള്ളൂരും രാജരാജവർമയും കേരളവർമയും ഉയർത്തിയ പല പ്രശ്നങ്ങളും ഇദ്ദേഹം ആദ്യം തന്നെ സൂചിപ്പിച്ചിരുന്നു എങ്കിലും സൗകര്യപൂർ‌വ്വം വായിയ്ക്കനുതകുന്ന ഗ്രന്ഥരചന നടത്തിയില്ല എന്ന പേരിൽ ഇദ്ദേഹം അവഗണിയ്ക്കപ്പെട്ടു.
സി. പി. അച്യുതമേനോന്റെ ജീവ ചരിത്രം വി.കെ.രാമൻ മേനോൻ ആണ്  രചിച്ചത്.
കൃതികൾ കൊച്ചി സ്റ്റേറ്റ് മാനുവൽ ലാൻഡ് റവന്യു മാനുവൽ ശാകുന്തളം ഉത്തരരാമചരിതം ഭഗവദ്ദൂത് മനോരമവിജയം സുഭന്ദ്രാർജ്ജുനം(വിവർശനം) അവലംബം ↑ സി.പി സി.പി. അച്യുതമേനോന്റെ നിരൂപണങ്ങൾ പതിപ്പ് 1994,പേജ്,7,8.
കേരള ഭാഷാ ഇൻസ്റ്റിറ്റ്യൂട്ട് ↑ {{ cite web }} : Check date values in: | accessdate= ( help )
ഇടശ്ശേരി ഗോവിന്ദൻ നായർ ഇംഗ്ലീഷ് വിലാസം https://ml.wikipedia.org/wiki/Edasseri_Govindan_Nair
മലയാളകവിതയിൽ കാല്പനികതയിൽ നിന്നുള്ള വഴിപിരിയലിനു തുടക്കം കുറിച്ച കവിയും നാടകകൃത്തുമാണ് ഇടശ്ശേരി ഗോവിന്ദൻ നായർ .
( ഡിസംബർ 23 , 1906 - ഒക്ടോബർ 16 , 1974 ).
പൂതപ്പാട്ട്‌, കാവിലെപ്പാട്ട് , പുത്തൻകലവും അരിവാളും, ബുദ്ധനും നരിയും ഞാനും എന്നീ കവിതകളിലൂടെ വ്യത്യസ്തമായ ഭാവുകത്വം പ്രകടമാക്കി .
ഇടശ്ശേരി ഗോവിന്ദൻ നായർ പൊന്നാനിക്കടുത്തുള്ള കുറ്റിപ്പുറത്ത്‌ 1906 ഡിസംബർ 23ന് പി .
കൃഷ്ണക്കുറുപ്പിന്റെയും ഇടശ്ശേരിക്കളത്തിൽ കുഞ്ഞിക്കുട്ടിയമ്മയുടെയും മകനായി ജനിച്ചു.
സാമാന്യ വിദ്യാഭ്യാസത്തിനു ശേഷം ആലപ്പുഴ , പൊന്നാനി , കോഴിക്കോട് എന്നിവിടങ്ങളിൽ ജോലി ചെയ്തു.
1938ൽ ഇടക്കണ്ടി  ജാനകിയമ്മയെ വിവാഹം ചെയ്തു.
കേരള സാഹിത്യ അക്കാദമിയുടെയും സംഗീത നാടക അക്കാദമിയുടെയും ഭരണ സമിതി അംഗമായിരുന്നു.
1974 ഒക്ടോബർ 16 -നു സ്വവസതിയിൽ വച്ച്‌ മരിച്ചു.
കഥാകൃത്ത് ഇ.
ഹരികുമാർ മകനാണ്.
ഇടശ്ശേരി ഗോവിന്ദൻ നായരുടെ പേരിലുള്ള പൊന്നാനിയിലെ സ്മൃതിശേഖരം
19 പുസ്തകങ്ങളും 10 സമാഹാരങ്ങളിലായി  300-ലധികം കവിതകളും 6 നാടകപുസ്തകങ്ങളും ലേഖനങ്ങളുടെ ഒരു ശേഖരവും ഇടശ്ശേരിയുടെ കൃതികളിൽ ഉൾപ്പെടുന്നു.
മലയാള കവിതയിലെ കാല്പനികതയെ റിയലിസത്തിലേക്ക് മാറ്റിയ കവികളുടെ കൂട്ടത്തിലായിരുന്നു അദ്ദേഹം.
പൂതപ്പാട്ട് , പണിമുടക്കം , കല്യാണപ്പുടവ , കറുത്ത ചെട്ടിച്ചികൾ , കാവിലെ പാട്ട് തുടങ്ങിയ കവിതകളിലെ ആഖ്യാനശൈലി ശക്തമായ മാനവികതയെ പ്രതിഫലിപ്പിക്കുന്നവയാണ്.
കവിതകൾ അളകാവലി(1940) പുത്തൻ കലവും അരിവാളും (1951) പൂതപ്പാട്ട്‌ കുറ്റിപ്പുറം പാലം കറുത്ത ചെട്ടിച്ചികൾ വായാടി ഇടശ്ശേരിയുടെ തിരഞ്ഞെടുത്ത കവിതകൾ (1966) ഒരു പിടി നെല്ലിക്ക (1968) അന്തിത്തിരി (1977) അമ്പാടിയിലേക്കു വീണ്ടും ഹനൂമൽ സേവ തുഞ്ചൻ പറമ്പിൽ തൊടിയിൽ പടരാത്ത മുല്ല ഇസ്ലാമിലെ വന്മല നെല്ലുകുത്തുകാരി പാറുവിന്റെ കഥ കൊച്ചനുജൻ ലഘുഗാനങ്ങൾ (1954) ത്രിവിക്രമന്നു മുമ്പിൽ കുങ്കുമപ്രഭാതം അന്തിത്തിരി പണിമുടക്കം നാടകങ്ങൾ നൂലുമാല (1947) കൂട്ടുകൃഷി (1950) കളിയും ചിരിയും (1954) എണ്ണിച്ചുട്ട അപ്പം (1957) ചാലിയത്തി (1960) 'ഇടശ്ശേരിയുടെ നാടകങ്ങൾ' (2001) പുരസ്കാരങ്ങൾ കാവിലെപ്പാട്ട്‌ (1966) - കേന്ദ്ര സാഹിത്യ അക്കാദമി അവാർഡ് - 1969 ഒരു പിടി നെല്ലിക്ക (1968) - കേരള സാഹിത്യ അക്കാദമി അവാർഡ് - 1971 ഇടശ്ശേരി പുരസ്കാരം
ഇടശ്ശേരി സ്മാരക സമിതി ഏർപ്പെടുത്തിയ അവാർഡ് 20,000 രൂപയും പ്രശസ്തിഫലകവുമടങ്ങിയതാണ് ഇടശ്ശേരി പുരസ്കാരം അവലംബം ചിത്രങ്ങൾ
കേരള സംസ്ഥാന ഭാഗ്യക്കുറി ഇംഗ്ലീഷ് വിലാസം https://ml.wikipedia.org/wiki/Kerala_State_Lottery വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പി.കെ. കുഞ്ഞ് സാഹിബ് ഇപ്പോൾ നിലവിലുള്ള ഭാഗ്യകുറികൾ പൗർണ്ണമി
ഞായറാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ വില 40 രൂപയും ഒന്നാം സമ്മാനം 70 ലക്ഷം രൂപയും ആണ് 2011 ഒക്ടോബർ 3 നു ഈ ഭാഗ്യക്കുറിയുടെ വില്പന ആരംഭിക്കുമ്പോൾ ടിക്കറ്റ്‌ വില 20 രൂപയും ഒന്നാം സമ്മാനം 51 ലക്ഷം രൂപയും ആയിരുന്നു..
പ്രതീക്ഷ
തിങ്കളാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ വില 40 രൂപയും ഒന്നാം സമ്മാനം 75 ലക്ഷം രൂപയും ആയിരുന്നു.
എന്നാൽ ഇപ്പോൾ തിങ്കളാഴ്ചകളിൽ നറക്കെടുക്കുന്ന ഭാഗ്യകുറി വിൻ-വിൻ ആണ്.
ടിക്കറ്റ്‌ വില 30 രൂപയും ഒന്നാം സമ്മാനം 65 ലക്ഷം രൂപയും ആണ്.
ധനശ്രീ
ചൊവ്വാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ വില 30രൂപയും ഒന്നാം സമ്മാനം 70ലക്ഷം രൂപയും   എന്നാൽ ഇപ്പോൾ സ്ത്രീശക്തി എന്ന ഭാഗ്യക്കുറി ആണ് വിൽപ്പന നടത്തുന്നത്.
ഈ ഭാഗ്യക്കുറിയുടെ വില 40 രുപയും ഒന്നാം സമ്മാനം 70 ലക്ഷം രൂപയും ആണ്.
വിൻവിൻ
ബുധനാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ വില 20 രൂപയും ഒന്നാം സമ്മാനം 40 ലക്ഷം രൂപയും 50 പവൻ സ്വർണവും ആണ് അക്ഷയ
വ്യാഴാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ വില 20 രൂപയും ഒന്നാം സമ്മാനം 20 ലക്ഷം രൂപയും ആണ് ഭാഗ്യനിധി
വെള്ളിയാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ വില 20 രൂപയും ഒന്നാം സമ്മാനം 40 ലക്ഷം രൂപയും ഇന്നോവ കാറും ആണ് കാരുണ്യ
മാരക രോഗങ്ങളാൽ ദുരിതം അനുഭവിക്കുന്ന രോഗികൾക്ക് സാമ്പത്തിക സഹായം നൽകുന്നതിന് സർക്കാർ പ്രഖ്യാപിച്ച ഭാഗ്യക്കുറി ആണ് കാരുണ്യ.
ശനിയാഴ്ചകളിൽ നറുക്കെടുക്കുന്ന ഈ ഭാഗ്യക്കുറിയുടെ ഒന്നാം സമ്മാനം 1 കോടി രൂപയാണ്.
ടിക്കറ്റ് വില 40 രൂപയും.
2011 പ്രത്യേക നറുക്കെടുപ്പുകൾ ഓണം ബംബർ
ഒന്നാം സമ്മാനം - 5 കോടി രൂപ
ടിക്കറ്റ്‌ വില - 200 രൂപ
നറുക്കെടുപ്പ് - 17 സെപ്റ്റംബർ 2011
2019 പ്രത്യേക നറുക്കെടുപ്പുകൾ.
ഓണം ബംബർ
ഒന്നാം സമ്മാനം - 12 കോടി രൂപ
ടിക്കറ്റ്‌ വില - 300 രൂപ
നറുക്കെടുപ്പ് - 19 സെപ്റ്റംബർ 2019
കേരളചരിത്രത്തിൽ  ആദ്യമായിട്ടാണ് ഇത്രയും വലിയ തുക ഒന്നാം സമ്മാനമായി പ്രഖ്യാപിക്കുന്നത്.
അവലംബം Kerala Lottery Result പുറത്തേക്കുള്ള കണ്ണികൾ Kerala State Lotteries എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ദൈനംദിന കേരള ലോട്ടറി റിസൾട്ട് പ്രസിദ്ധീകരിക്കുന്ന വെബ് സൈറ്റ് Archived 2018-08-06 at the Wayback Machine .
കേരള ലോട്ടറി ഫലം പ്രസിദ്ധീകരിച്ച വെബ്സൈറ്റ് Archived 2023-08-30 at the Wayback Machine .
https://keralalottery.live/kerala-lottery-results/ Archived 2019-10-01 at the Wayback Machine .